**ЗАПОВЕД**

№ ..........................

София, .............................. г.

На основание чл. 55, ал. 2 от Закона за подпомагане на земеделските производители и одобрен доклад с рег. № ………………………………….

**Нареждам:**

В Методиката за прилагане на предварителните условия в Република България във връзка с изпълнението на Стратегическия план за развитие на земеделието и селските райони в Република България в периода 2023 – 2027 г., утвърдена със Заповед
№ РД 09-952/05.09.2024 г. на министъра на земеделието и храните, се правят следните изменения и допълнения:

**1.** В чл. 8, ал. 1 числото „13,17%“ се заменя с „12,61%“;

**2.** В чл. 9, се създава ал. 3:

„(3) За целите на този стандарт:

1. „пресушаване“ е провеждане на мелиоративни мероприятия, чрез открита проводяща мрежа от прокопани открити канали за отвеждане на повърхностни води във водоприемниците (реки, дерета, езера и др.).

2. „дрениране“ на влажните зони е процесът на отстраняване на вода от влажните зони, обикновено чрез направени от човека съоръжения като канавки, канали, помпи, сондажи и др., с цел превръщане на почвата във влажните зони в земя, подходяща за използване за земеделски, градски или промишлени цели;“

**3.** В чл. 11:

а) в ал. 6 думата „пръска“ се заменя с „третира“;

б) създава се нова ал. 7:

„(7) При площи с наклон над 10 % затревяването на буферната ивица се отнася за 5-те метра от водния обект, а в останалите 45 м площта може да се обработва и засява, но не може да се тори и третира с ПРЗ – общо със затревената буферна ивица да не се тори и третира – 50 м.“;

в) досегашната ал. 7 става ал. 8.

**4.** В чл. 12, ал. 1 думите „когато обработваеми площи или площи с трайни насаждения от стопанството са с наклони над 10 %“ се заменят с „когато обработваемите площи или площите с трайни насаждения от стопанството са с наклон над 10 %“.

**5.** В чл. 14 се създава ал. 16:

„(16) За целите на този стандарт: „Сеитбооборот (ротация на културите)“ е последователно отглеждане на различни култури на една и съща земя, за да се запази плодородието и производителността на почвата, респективно - отглеждане на серия от различни по семейство или по вид култури на едно и също място през последователни стопански години“.;

**6.** В чл. 27, ал. 3 основния текст се изменя така: „Когато през една и съща календарна година е настъпило повече от едно установено неумишлено неспазване, което не се повтаря, процедурата за определяне на намалението се прилага поотделно за всяко неспазване и получените процентни стойности се сумират. Общото намаление обаче не може да надвишава:“;

**7.** В заключителните разпоредби, § 2 се отменя;

**8.** В приложение № 1 „Правила относно предварителни условия“, към чл. 3, ал. 2, чл. 4, ал. 2, чл. 17, ал. 3, чл. 20, ал. 1, чл. 24, ал. 2 и чл. 25, ал. 2, в таблицата се правят следните изменения:

а) в ДЗЕС 1, в колона „Изисквания и стандарти“, числото „13,17%“ се заменя с „12,61%“;

б) ЗИУ 1.1, в колона „Изисквания и стандарти“, се изменя така:

„ЗИУ 1.1. Изискване при използване на вода за напояване, земеделският стопанин да притежава разрешително за водовземане по чл. 44, ал. 1 от Закона за водите, договор с „Напоителни системи“ ЕАД или друг доставчик на вода за напояване.“;

в) в ЗИУ 2.1, в колона „Изисквания и стандарти“, т. 1 се изменя така:

„1) от 1 ноември до 20 февруари за Южна България (общини и части от тях, определени като нитратно уязвими зони и попадащи в областите: Благоевград, Бургас, Кърджали, Кюстендил, Пазарджик, Перник, Пловдив, Сливен, Смолян, Софийска област, София, Стара Загора, Хасково, Ямбол)“;

г) ред ЗИУ 2.9 се отменя;

д) в ЗИУ 2.12:

аа) колона „Изисквания и стандарти“, се изменя така:

„ЗИУ 2.12 Изискване при наклонени терени над 10% и внасяне на повече от 8 кг активно вещество азот от минерален тор на декар, торовата норма да се разделя на две – до 1/3 от нормата да се внася предсеитбено или преди засаждането, а разликата от нормата да се оставя за подхранване. Всяка част от внесената азотна норма на активното вещество не трябва да надвишава 8 кг на декар.“;

бб) в колона „Тежест“, се създава второ изречение: „Ниска – установена внесена част от торова норма, с количество азот от минерален тор надвишаващо 8 кг/дка“;

е) ред ЗИУ 2.21 се отменя;

ж) в ДЗЕС 4, колона „Тежест“, в изречение първо и второ накрая се добавя „и 2 м при оризовите клетки;“;

з) редове ЗИУ 3.18 и ЗИУ 3.19 се отменят;

и) създава се ред ЗИУ 4.10:

„

|  |  |  |  |  |
| --- | --- | --- | --- | --- |
|  | **ЗИУ 4.10. НАТУРА зона за птиците (забрани):** Забрана за употреба на торове, подобрители на почвата, биологично активни вещества, хранителни субстрати и продукти за растителна защита, които не отговарят на изискванията на Закона за защита на растенията. \*Ограничения за постоянно затревени площи (пасища, ливади и мери), трайни насаждения и обработваеми земи | **Установено използване на торове и/или подобрители на почвата и/или биологично активни вещества и/или хранителни субстрати и/или продукти за растителна защита върху площ:** **Много ниска** – до 0,2 ха вкл. от земеделските площи в защитената зона; **Ниска** – над 0,2 до 1 ха вкл. от земеделските площи в защитената зона; **Средна** – над 1 ха до 2 ха вкл. от земеделските площи в защитената зона; **Висока** – над 2 ха от земеделските площи в защитената зона | Ограничено в стопанството | Естествено възобновими |

“

к) в ЗИУ 5.5, в т. Б, думите „и пестициди“ се заличават.

л) в ЗИУ 7.2:

аа) колона „Изисквания и стандарти“ се изменя така:

„ЗИУ 7.2 Забрана за употреба на продукти за растителна защита извън обхвата на разрешената употреба и в доза, която надвишава максималната разрешена доза на единица площ.“;

бб) в колона „Тежест“, в изречение първо думите „в несъответствие с условията посочени върху етикета“ се заличават;

м) в ЗИУ 8.4, колона „Изисквания и стандарти“, т. 1 се изменя така:

„1. 100 м от административни и жилищни сгради, с изключение на тези, които се намират в стопанския двор на земеделското стопанство, регистрирани животновъдни обекти, в т.ч. и пчелини, предприятия за производство на фураж и храни за животни, складове за съхранение на фураж и на растения и растителни продукти;“.

Заповедта да се обнародва в „Държавен вестник“.

Заповедта може да се обжалва в 14-дневен срок от датата на обнародването ѝ в „Държавен вестник“ пред съответния административен съд по реда на Административно процесуалния кодекс.

Заповедта за изменение и допълнение се публикува на интернет страницата на Министерството на земеделието и храните.

**Д-Р ГЕОРГИ ТАХОВ**

*Министър на земеделието и храните*